ನಟ ಸುಶಾಂತ್ ಸಿಂಗ್ ಗೆ ಖಿನ್ನತೆ ಇತ್ತಾ? ವೈದ್ಯಕೀಯ ರಿಪೋರ್ಟ್ ವೈರಲ್ ಬಾಲಿವುಡ್ ನಟ ಸುಶಾಂತ್ ಸಿಂಗ್ ರಜಪೂತ್ ಅವರ ಸಾವು ಅಭಿಮಾನಿಗಳಲ್ಲಿ ಅಪಾರ ದುಃಖಕ್ಕೆ ಕಾರಣವಾಗಿದೆ. ನಟನ ಸಾವಿನ ಕುರಿತು ಸಿಬಿಐ ತನಿಖೆ ಚುರುಕುಗೊಳಿಸಿದೆ. ಈ ನಡುವೆ, ನಟ ಸುಶಾಂತ್ ಸಿಂಗ್ ಅವರ ಮಾನಸಿಕ ಆರೋಗ್ಯದ ಕುರಿತು ಹಲವು ಊಹಾಪೋಹಗಳು ಹರಿದಾಡುತ್ತಿವೆ.ಸುಶಾಂತ್ ಸಿಂಗ್ ಅವರು ತೀವ್ರ ಖಿನ್ನತೆಯಿಂದ ಬಳಲುತ್ತಿದ್ದರು ಮತ್ತು ಸುಮಾರು ಎಂಟು ತಿಂಗಳಿಂದ ಔಷಧಿಗಳನ್ನು ತೆಗೆದುಕೊಳ್ಳುತ್ತಿದ್ದರು ಎಂದು ನಟಿ ರಿಯಾ ಚಕ್ರವರ್ತಿ ಹೇಳಿದ್ದಾರೆ.ಆದರೆ ಸುಶಾಂತ್ ಅವರ ಮಾಜಿ ಸಹಾಯಕರು ನಟನ ಮಾನಸಿಕ ಆರೋಗ್ಯದ ಹಿಂದಿನ ಇತಿಹಾಸವನ್ನು ತಳ್ಳಿಹಾಕಿದ್ದಾರೆ.ಈ ಎಲ್ಲದರ ನಡುವೆ ಮಾಧ್ಯಮಗಳಲ್ಲಿ ವೈದ್ಯಕೀಯ ವಿವರಗಳನ್ನು ಬಹಿರಂಗಪಡಿಸಲಾಗುತ್ತಿದೆ. ಡಾ. ಕೆರ್ಸಿ ಚಾವ್ಡಾ ಅವರು ನಟನು ಖಿನ್ನತೆಯಿಂದ ಬಳಲುತ್ತಿದ್ದರು ಎಂದು ವೈದ್ಯಕೀಯ ವರದಿ ಹಂಚಿಕೊಂಡಿದ್ದಾರೆ. ಆದರೆ ರೋಗನಿರ್ಣಯವನ್ನು ಬಹಿರಂಗಪಡಿಸಲು ಮಾನಸಿಕ ಆರೋಗ್ಯ ವೈದ್ಯರಿಗೆ ಅವಕಾಶವಿಲ್ಲ ಎಂಬುದು ಈಗ ಚರ್ಚೆಯಾಗುತ್ತಿದೆ.